CELEX: 32018R1095
Language: bg
Date: 2018-07-26 00:00:00
Title: Регламент (EС) 2018/1095 на Съвета от 26 юли 2018 година за разпределяне на възможностите за риболов съгласно Протокола за прилагане на Споразумението за партньорство в областта на рибарството между Европейския съюз и Република Кот д'Ивоар (2018—2024 г.)

3.8.2018   
               
               
                  BG
               
               
                  Официален вестник на Европейския съюз
               
               
                  L 197/1
               
            
         РЕГЛАМЕНТ (EС) 2018/1095 НА СЪВЕТА
         от 26 юли 2018 година
         за разпределяне на възможностите за риболов съгласно Протокола за прилагане на Споразумението за партньорство в областта на рибарството между Европейския съюз и Република Кот д'Ивоар (2018—2024 г.)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 43, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 17 март 2008 г. Съветът прие Регламент (ЕО) № 242/2008 (1) за сключване на Споразумение за партньорство в областта на рибарството между Република Кот д'Ивоар и Европейската общност (2) (наричано по-долу „споразумението“).
                  
               
                     (2)
                  
                  
                     Срокът на действие последния протокол към споразумението изтече на 30 юни 2018 г.
                  
               
                     (3)
                  
                  
                     Комисията договори от името на Европейския съюз нов протокол за прилагане на споразумението (наричан по-долу „протоколът“). Протоколът бе парафиран на 16 март 2018 г.
                  
               
                     (4)
                  
                  
                     В съответствие с Решение (ЕС) 2018/1069 на Съвета (3) протоколът бе подписан на 1 август 2018 г. при условие за сключването му на по-късна дата.
                  
               
                     (5)
                  
                  
                     Възможностите за риболов следва да бъдат разпределени между държавите членки за целия срок на прилагане на протокола.
                  
               
                     (6)
                  
                  
                     В член 12 от Регламент (ЕС) 2017/2403 на Европейския парламент и на Съвета (4) се предвижда, че през определена година или всеки друг съответен период от прилагането на протокола към дадено споразумение за партньорство в областта на устойчивото рибарство и като се имат предвид сроковете на валидност на разрешенията за риболов, държавите членки следва да бъдат уведомени за евентуално преразпределяне на неизползваните възможности за риболов.
                  
               
                     (7)
                  
                  
                     Протоколът ще се прилага временно от датата на подписването му, за да се осигури бързото започване на риболовните дейности на корабите на Съюза. Ето защо настоящият регламент следва да се прилага от същата дата,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            
               1.   Възможностите за риболов, установени съгласно протокола, се разпределят между държавите членки, както следва:
               
                           a)
                        
                        
                           кораби с мрежи гъргър за улов на риба тон:
                           
                                        
                                    
                                    
                                       Испания: 16 кораба;
                                    
                                 
                                        
                                    
                                    
                                       Франция: 12 кораба;
                                    
                                 
                     
                           б)
                        
                        
                           кораби с парагади за улов на повърхността:
                           
                                        
                                    
                                    
                                       Испания: 6 кораба;
                                    
                                 
                                        
                                    
                                    
                                       Португалия: 2 кораба.
                                    
                                 
                     
            
               2.   Регламент (ЕС) 2017/2403 се прилага, без да се засягат споразумението и протоколът.
            
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            Прилага се от 1 август 2018 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 26 юли 2018 година.
            
               
                  За Съвета
               
               
                  Председател
               
               G. BLÜMEL
            
         
         
            (1)  Регламент (ЕО) № 242/2008 на Съвета от 17 март 2008 г. за сключване на Споразумение за партньорство в областта на рибарството между Европейската общност, от една страна, и Република Кот д'Ивоар, от друга страна (ОВ L 75, 18.3.2008 г., стр. 51).
         
            (2)  ОВ L 48, 22.2.2008 г., стр. 41.
         
            (3)  Решение (ЕС) 2018/1069 на Съвета от 26 юли 2018 година за подписване, от името на Съюза, и временно прилагане на Протокола за прилагане на Споразумението за партньорство в областта на рибарството между Европейския съюз и Република Кот д'Ивоар (2018—2024 г.) (ОВ L 194, 31.7.2018 г., стр. 1).
         
            (4)  Регламент (ЕС) 2017/2403 на Европейския парламент и на Съвета от 12 декември 2017 г. относно устойчивото управление на външните риболовни флотове и за отмяна на Регламент (ЕО) № 1006/2008 на Съвета (ОВ L 347, 28.12.2017 г., стр. 81).